CELEX: 22015A0710(01)
Language: lt
Date: 1436486400000
Title: Europos Sąjungos ir Danijos Karalystės susitarimas dėl jurisdikcijos ir teismo sprendimų civilinėse ir komercinėse bylose pripažinimo ir vykdymo

10.7.2015   
            
            
               LT
            
            
               Europos Sąjungos oficialusis leidinys
            
            
               L 182/1
            
         Europos Sąjungos ir Danijos Karalystės
   SUSITARIMAS
   dėl jurisdikcijos ir teismo sprendimų civilinėse ir komercinėse bylose pripažinimo ir vykdymo
   Pagal 2005 m. spalio 19 d. Europos Sąjungos ir Danijos Karalystės susitarimo dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (1) (toliau – Susitarimas), sudaryto Tarybos sprendimu 2006/325/EB (2), 4 straipsnį, priėmus įgyvendinimo priemones pagal Tarybos reglamento (EB) Nr. 44/2001 (3) 74 straipsnio 2 dalį, Danija praneša Komisijai apie savo sprendimą įgyvendinti arba neįgyvendinti tokių priemonių turinį.
   Pagal Susitarimo 3 straipsnio 2 dalį Danija 2009 m. sausio 14 d. raštu Komisijai pranešė apie savo sprendimą įgyvendinti Tarybos reglamento (EB) Nr. 4/2009 (4) nuostatas tokia apimtimi, kiek juo keičiamas Reglamentas (EB) Nr. 44/2001 (Reglamentas „Briuselis I“) (5).
   Reglamentas (EB) Nr. 44/2001 panaikintas ir pakeistas Europos Parlamento ir Tarybos reglamentu (ES) Nr. 1215/2012 (6). Pagal Susitarimo 3 straipsnio 2 dalį Danija 2012 m. gruodžio 20 d. raštu Komisijai pranešė apie savo sprendimą įgyvendinti Reglamento (ES) Nr. 1215/2012 (7) nuostatas.
   2015 m. vasario 17 d. priimtas Komisijos įgyvendinimo reglamentas (ES) 2015/228 (8). Pagal Susitarimo 3 straipsnio 2 dalį Danija 2015 m. balandžio 22 d. raštu Komisijai pranešė apie savo sprendimą įgyvendinti Įgyvendinimo reglamento (ES) 2015/228 nuostatas.
   Pagal Susitarimo 4 straipsnio 4 dalį Danijos pranešimu sukuriami abipusiai Danijos ir Europos Sąjungos įsipareigojimai. Todėl Įgyvendinimo reglamentas (ES) 2015/228 yra Susitarimo dalinis pakeitimas tokia apimtimi, kiek juo keičiamas Reglamentas (EB) Nr. 44/2001 (pakeistas Reglamentu (ES) Nr. 1215/2012), iš dalies pakeistas Reglamentu (EB) Nr. 4/2009, ir laikomas Susitarimo priedu.
   Vadovaujantis Susitarimo 4 straipsnio 3 dalimi, Įgyvendinimo reglamentas (ES) 2015/228 gali būti įgyvendinamas administraciniu lygmeniu Danijoje, kaip numatyta 2006 m. gruodžio 20 d. Danijos įstatymo Nr. 1563 dėl Reglamento „Briuselis I“ 9 skirsnio a punkto 1 dalyje. Būtinos administracinės priemonės įsigaliojo 2015 m. balandžio 22 d.
   
      (1)  Europos bendrijos ir Danijos Karalystės susitarimas dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (OL L 299, 2005 11 16, p. 62).
   
      (2)  2006 m. balandžio 27 d. Tarybos sprendimas 2006/325/EB, dėl Europos bendrijos ir Danijos Karalystės susitarimo dėl jurisdikcijos ir teismo sprendimų civilinėse ir komercinėse bylose pripažinimo ir vykdymo sudarymo (OL L 120, 2006 5 5, p. 22).
   
      (3)  2000 m. gruodžio 22 d. Tarybos reglamentas (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (OL L 12, 2001 1 16, p. 1).
   
      (4)  2008 m. gruodžio 18 d. Tarybos reglamentas (EB) Nr. 4/2009 dėl jurisdikcijos, taikytinos teisės, teismo sprendimų pripažinimo ir vykdymo bei bendradarbiavimo išlaikymo prievolių srityje (OL L 7, 2009 1 10, p. 1).
   
      (5)  OL L 149, 2009 6 12, p. 80.
   
      (6)  2012 m. gruodžio 12 d. Europos Parlamento ir Tarybos reglamentas (ES) Nr. 1215/2012 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (OL L 351, 2012 12 20, p. 1).
   
      (7)  OL L 79, 2013 3 21, p. 4.
   
      (8)  2015 m. vasario 17 d. Komisijos įgyvendinimo reglamentas (ES) 2015/228, kuriuo pakeičiami Tarybos reglamento (EB) Nr. 4/2009 dėl jurisdikcijos, taikytinos teisės, teismo sprendimų pripažinimo ir vykdymo bei bendradarbiavimo išlaikymo prievolių srityje I–VII priedai (OL L 49, 2015 2 20, p. 1).